根德公爵愛德華王子

根德公爵愛德華王子，全名愛德華·佐治·尼古拉斯·保羅·柏德烈，係英國王室成員，現任根德公爵。

簡歷 

愛德華1935年響倫敦保爾格夫廣場3號出世，係根德公爵佐治王子同希臘郡主瑪里娜嘅第一個細路。佢之後仲有一個妹一個細佬：歐志偉爵士夫人雅麗珊郡主，同根德米高王子。佢同時亦係英王佐治五世個孫，英女王伊利沙伯二世個堂細佬。

佢分別到伊頓公學同Le Rosey讀書，之後佢到桑赫斯特皇家軍事學院。

1942年8月25號，老豆佐治王子因為飛機失事死咗，終年39歲。當時只有六歲嘅愛德華，就繼承老豆生前嘅爵位，做咗根德公爵、聖安德魯斯伯爵同埋唐柏德烈男爵。所以自細愛德華就有代表王室出席公開活動：佢曾經出席二伯佐治六世嘅葬禮，同堂家姐伊利沙伯二世嘅加冕禮。

1955年，佢以陸軍少尉嘅身份，畢業於桑赫斯特皇家軍事學院。佢響1961年升做陸軍上尉。1962年至1963年，佢曾經畀人派去香港。1970年，佢畀人派去駐守塞浦路斯英屬基地區。1973年升為中校。最終響1976年退役。後嚟佢畀人冊封做陸軍元帥。

佢響1959年做咗英國上議院議員。佢曾經出任全英草地網球同埋門球俱樂部總裁，另外佢亦活躍於多個方面。佢曾經係英國國際貿易委員會副主席，後嚟由堂侄安德魯接手。

屋企 

1961年6月8號，佢響約克座堂同貴族嘉芙蓮·和斯利結婚；嘉芙蓮係第四代從男爵威廉·和斯利個女。佢哋有四個仔女：

聖安德魯斯伯爵佐治
 凱倫·泰勒女勳爵
 尼古拉斯·溫莎勳爵
 柏德烈·溫莎勳爵

老婆嘉芙蓮係《1701年皇位繼承法》通過以嚟，第一位由聖公宗轉信天主教嘅英國王室成員。另外，因為細仔柏德烈嘅死，令到老婆嚴重抑鬱。

依家兩公婆住響肯星頓宮。

榮譽 

最高貴嘅嘉德勳章騎士 (Royal Knight of the Order of the Garter)
  伊利沙白二世加冕勳章
  皇家維多利亞勳章
  英女王伊利沙伯二世金禧勳章
  英女王伊利沙伯二世白金禧年勳章
  聖米迦勒及聖佐治勳章

其他榮譽 

(Sierra Leone Independence Medal)
  大十字級 (Grand Cross of the Order of the Star of Africa)
 聯合國 聯合國勳章
  查理十三世勳章
  聖佐治及康士坦丁勳章
  聖奧拉夫勳章

英國王室
桑赫斯特皇家軍事學院舊生
伊頓公學舊生
英國陸軍元帥
羅西學院舊生